ชีค มูจิบูร์ เราะห์มาน

ชีค มูจิบูร์ เราะห์มาน (শেখ মুজিবুর রহমান Shekh Mujibur Rôhman; 17 มีนาคม ค.ศ. 1920 – 15 สิงหาคม ค.ศ. 1975) เป็นผู้ก่อตั้งประเทศบังกลาเทศ เขาได้ดำรงตำแหน่งประธานาธิบดีและนายกรัฐมนตรีระหว่าง 17 เมษายน ค.ศ. 1971 จนถูกลอบสังหารในวันที่ 15 สิงหาคม ค.ศ. 1975 และยังเป็นผู้นำสันนิบาตอวามีอีกด้วย เขาเป็นที่รู้จักในนาม บังกลาบันธุ (เพื่อนของเบงกอล) และได้รับการยกย่องว่าเป็นผู้นำการปลดปล่อยบังกลาเทศ และยังถูกเปรียบเทียบกับบรรดาบิดาของชาติในยุคศตวรรษที่ 20 อีกหลายคน ชีค ฮาซีนา วาเจด เป็นนายกรัฐมนตรีคนปัจจุบันของบังกลาเทศ
ในฐานะผู้สนับสนุนลัทธิสังคมนิยม มูจิบไต่เต้าขึ้นจากตำแหน่งของสันนิบาตอวามีและกลุ่มการเมืองปากีสถานตะวันออก ในฐานะนักพูดที่มีพลังและมีความดึงดูดใจ เขาได้รับความนิยมจากการต่อต้านการเลือกปฏิบัติต่อชนชาติเบงกอลในปากีสถาน ซึ่งเป็นประชากรส่วนใหญ่ของรัฐ ท่ามกลางความตึงเครียดอย่างหนัก เขาได้เรียกร้องเงื่อนไข 6 ประการ และถูกกักขังโดยระบอบของจอมพลอายุบ ข่าน ด้วยข้อหากบฏ มูจิบได้นำสันนิบาตอวามีชนะการเลือกตั้งทั่วไปในปากีสถานในปี 1970 แม้จะได้เสียงข้างมาก แต่สันนิบาตอวามีกลับถูกกลุ่มรัฐบาลทหารของปากีสถานห้ามจัดตั้งรัฐบาล จากการละเมิดสิทธิพลเมืองของรัฐบาลทหาร ทำให้เกิดการต่อต้านทั่วปากีสถานตะวันออก มูจิบได้ประกาศให้ชาวบังกลาเทศต่อสู้เรียกร้องเอกราชระหว่างการปราศรัยในวันที่ 7 มีนาคม ค.ศ. 1971 และในวันที่ 26 มีนาคม ค.ศ. 1971 ทหารปากีสถานได้ตอบโต้การประท้วงด้วยการเปิดฉากปฏิบัติการส่องไฟ (Operation Searchlight; অপারেশন সার্চলাইট) ซึ่งมูจิบได้ถูกจับและถูกขังเดี่ยวในปากีสถานตะวันตก ขณะที่พลเมือง,นักเรียน,ปัญญาชน,นักการเมืองและกลุ่มต่อต้านทหารได้ถูกสังหารเป็นจำนวนมาก หลังจากการปลดปล่อยบังกลาเทศแล้ว มูจิบได้ถูกปล่อยจากเรือนจำปากีสถานและกลับไปยังธากาในเดือนมกราคม ค.ศ. 1972
มูจิบได้เป็นนายกรัฐมนตรีของบังกลาเทศภายใต้ระบอบรัฐสภาซึ่งได้ถูกสถาปนาขึ้นในประเทศใหม่นี้ รัฐบาลได้ร่างรัฐธรรมนูญที่ออกไปทางสังคมนิยมและประชาธิปไตยแบบโลกวิสัย สันนิบาตอวามีได้ชนะการเลือกตั้งทั่วไปครั้งแรกของประเทศในปี ค.ศ. 1973 อย่างไรก็ตาม มูจิบต้องเผชิญหน้ากับความท้าทายของการว่างงานอย่างเกรียวกราด ความยากจน และการทุจริต ซึ่งความอดอยากในบังกลาเทศ ได้เกิดขึ้นในปี ค.ศ. 1974 รัฐบาลของเขาถูกวิพากษ์วิจารณ์ว่าเพิกเฉยต่อการรับรองสิทธิของชนกลุ่มน้อยและมีการละเมิดสิทธิมนุษยชนโดยกลุ่มทหาร โดยเฉพาะกลุ่มทหารอาสาสมัครรักษาความปลอดภัยแห่งชาติ ท่ามกลางความวุ่นวายทางการเมือง มูจิบได้ผลักดันระบบสังคมนิยมพรรคเดียวขึ้นมาในเดือนมกราคม ค.ศ. 1975 ซึ่ง 6 เดือนต่อมา เขาและครอบครัวได้ถูกลอบสังหารโดยกลุ่มทหารที่หักหลังเขาระหว่างการทำรัฐประหารและกฏอัยการศึกได้ถูกใช้ในภายหลัง
ในปี ค.ศ. 2004 บีบีซีภาษาเบงกอล ได้โหวตให้มูจิบเป็น "ชาวเบงกอลที่ยิ่งใหญ่ที่สุดตลอดกาล"—Cite news|url=http://www.thehindu.com/2004/04/17/stories/2004041703001700.htm|title=International : Mujib, Tagore, Bose among 'greatest Bengalis of all time'|date=17 April 2004|last1=Habib|newspaper=The Hindu|first1=Haroon—url-status=dead

**อ้างอิง**

**อ้างอิง**

**ข้อมูลทั่วไป**
 title-link= The Unfinished Memoirs - isbn=978-984-32-0858-3- isbn=9789840517374- publisher=Columbia University Press- title=Modern Governments and Political Systems: governments and politics in South Asia- url=https://archive.org/details/indiralifeofindi00fran - isbn=978-984-506-226-8- isbn= 9788176484695- isbn=978-7-02-140067-5- cite book |title=The Bangladesh Reader: History, Culture, Politics |author= Meghna Guhathakurta and Willem van Schendel |year= 2013 |publisher= Duke University Press |isbn=9780822353188- cite book |title= Limits of Islamism |first= Maidul |last= Islam |publisher= Cambridge University Press |year= 2015 |isbn= 9781107080263- year= 2000- date=15 December 2006 - publisher=Naya Prokash

**แหล่งข้อมูลอื่น**
 Bangabandhu Online Museum- Sheikh Mujib (1971-1975)- name=Sheikh Mujib
หมวดหมู่:บุคคลที่เกิดในปี พ.ศ. 2463
หมวดหมู่:บุคคลที่เสียชีวิตในปี พ.ศ. 2518
หมวดหมู่:ประธานาธิบดีบังกลาเทศ
หมวดหมู่:นักการเมืองบังกลาเทศ
หมวดหมู่:ชาวบังกลาเทศที่นับถือศาสนาอิสลาม